CELEX: 52009PC0345
Language: mt
Date: 2009-07-13
Title: Proposta għal deċiżjoni tal-Kunsill dwar il-proċedura li tikkonċerna d-derogi mir-regoli tal-oriġini stabbiliti fil-Protokolli tal-Oriġini annessi mal-Ftehimiet ta' Partenarjat Ekonomiku mal-Istati tal-AKP

Avviż Legali Importanti

|

52009PC0345

Proposta għal deċiżjoni tal-Kunsill dwar il-proċedura li tikkonċerna d-derogi mir-regoli tal-oriġini stabbiliti fil-Protokolli tal-Oriġini annessi mal-Ftehimiet ta' Partenarjat Ekonomiku mal-Istati tal-AKP  /* KUMM/2009/0345 finali - ACC 2009/0092 */  

	[pic] | KUMMISSJONI TAL-KOMUNITAJIET EWROPEJ |Brussel 13.7.2009KUMM(2009) 345 finali2009/0092 (ACC)Proposta għalDEĊIŻJONI TAL-KUNSILLdwar il-proċedura li tikkonċerna d-derogi mir-regoli tal-oriġini stabbiliti fil-Protokolli tal-Oriġini annessi mal-Ftehimiet ta' Partenarjat Ekonomiku mal-Istati tal-AKPMEMORANDUM TA’ SPJEGAZZJONIL-Anness V tal-Ftehim ta' Cotonou[1], inkluż il-Protokoll Nru 1 dwar id-definizzjoni tal-kunċett tal-prodotti li joriġinaw u l-metodi tal-koperazzjoni amministrattiva, skada fil-31 ta' Diċembru 2007. Bis-saħħa tal-Artikolu 37 ta' dan il-Ftehim, is-servizz tal-Kummissjoni qed jinnegozjaw il-Ftehimiet ta' Partenarjat Ekonomiku (EPA) reveduti mal-Istati tal-AKP. In-negozjati dwar EPA komprensivi mal-Istati Afrikani tal-AKP għadhom għaddejjin filwaqt li EPA interim ilhom jiġu ffirmati b'mod progressiv sa mill-bidu tal-2008.Id-deċiżjoni proposta se tagħti lill-Kummissjoni l-poteri ta' implimentazzjoni għat-teħid tad-deċiżjonijiet mill-Komunità fuq talbiet ta' deroga mir-regoli tal-oriġini stabbiliti fil-Protokolli tal-Oriġini annessi mal-EPA. Hija se tħassar id-Deċiżjoni tal-Kunsill 2000/399/KE li kienet applikata qabel fil-qafas tal-Ftehim ta' Cotonou.L-Artikolu 39 tal-Protokoll I li jirrigwarda d-definizzjoni tal-kunċett tal-prodotti li joriġinaw u l-metodi tal-kooperazzjoni amministrattiva tal-CARIFORUM-EF EPA, u dispożizzjonijiet simili tal-Protokolli tal-Oriġini ta' EPA oħra li għadhom iridu jiġu ffirmati ma' pajjiżi oħra tal-AKP, jipprovdi għal proċedura għall-għoti ta' derogi mir-regoli tal-oriġini fuq talba ta' Stat tal-AKP firmatarju tal-EPA. Deċiżjonijiet dwar derogi għandhom jittieħdu mill-Kumitat kompetenti, li għandu jitwaqqaf fil-qafas tal-EPA rilevanti, b'limitu ta' żmien ta' 75 jum tax-xogħol wara li t-talba tkun waslet għand il-Komunità. Huwa għalhekk neċessarju li jiġi assigurat li l-pożizzjoni tal-Komunità tiġi adottata qabel jiskadi dan il-limitu ta' żmien u tiġi kkomunikata fil-ħin lill-Istati tal-AKP l-oħra li huma firmatarji ta' EPA.2009/0092 (ACC)Proposta għalDEĊIŻJONI TAL-KUNSILLdwar il-proċedura li tikkonċerna d-derogi mir-regoli tal-oriġini stabbiliti fil-Protokolli tal-Oriġini annessi mal-Ftehimiet ta' Partenarjat Ekonomiku mal-Istati tal-AKPIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,Wara li kkunsidra l-proposta tal-Kummissjoni,Billi:(1) L-Anness V tal-Ftehim ta' sħubija bejn, fuq naħa waħda, il-Membri tal-Grupp ta' Stati tal-Afrika, tal-Karibew u tal-Paċifiku u fuq in-naħa l-oħra l-Komunità Ewropea u l-Istati Membri tagħha, iffirmat f'Cotonou fit-23 ta' Ġunju 2000[2] (il-Ftehim ta' Sħubija AKP-UE) u l-Protokolli tiegħu, fosthom il-Protokoll Nru 1 dwar id-definizzjoni tal-kunċett tal-'prodotti li joriġinaw' u l-metodi tal-koperazzjoni amministrattiva, li skada fil-31 ta' Diċembru 2007, skont l-Artikolu 37(1) ta' dak il-Ftehim.(2) Kif previst fl-Artikolu 37(1) tal-Ftehim ta' Partenarjat AKP-KE, il-Ftehimiet ta' Partenarjat Ekonomiku (EPA) ġew innegozjati ma' gruppi reġjonali ta' Stati tal-AKP. Dawn l-EPA qed jiġu ffirmati progressivament sa mill-1 ta' Jannar 2008.(3) L-Artikolu 39 tal-Protokoll I jirrigwarda d-definizzjoni tal-kunċett ta' 'prodotti li joriġinaw' u l-metodi tal-koperazzjoni amministrattiva (minn hawn 'il quddiem 'il-Protokoll tal-Oriġini') tal-Ftehim ta' Partenarjat Ekonomiku bejn l-Istati tal-CARIFORUM, fuq naħa waħda, u l-Komunità Ewropea u l-Istati Membri Tagħha, fuq in-naħa l-oħra[3] (EPA CARIFORUM-KE) - l-ewwel Ftehim ta' Partenarjat Ekonomiku ffirmat mal-Istati tal-AKP - jipprovdi għal proċedura għall-għoti ta' derogi mir-regoli tal-oriġini fuq talba ta' Stat tal-AKP firmatarju tal-EPA. Il-pożizzjoni tal-Komunità dwar id-derogi għandha tiġi adottata minn Kumitat kompetenti. Huwa xieraq li tiġi stipulata proċedura għal dak il-Kumitat b'mod li tkun tista' tapplika wkoll għal dispożizzjonijiet simili ta' Protokolli tal-Oriġini ta' EPA oħra ffirmati mal-Istat tal-AKP fil-futur.(4) L-Artikolu 39(8) tal-Protokoll tal-Oriġini jistipula li deċiżjoni għandha tittieħed malajr kemm jista' jkun u fi kwalunkwe każ mhux aktar tard minn ħamsa u sebgħin jum tax-xogħol minn meta t-talba tasal għand il-Komunità. Jekk il-Komunità ma tinfurmax lill-Istat tal-AKP li jkun għamel talba għal deroga dwar il-pożizzjoni tagħha rigward it-talba matul dan il-perjodu, it-talba għandha titqies bħala li tkun ġiet aċċettata.(5) Huwa għalhekk meħtieġ li tiġi adottata proċedura li tiżgura li l-pożizzjoni tal-Komunità tista' tiġi adottata u kkomunikata lill-Istati tal-AKP firmatarji ta' EPA kmieni biżżejjed sabiex jiġi assigurat li d-deċiżjoni rilevanti tittieħed qabel jiskadi dak il-limitu ta' żmien.(6) Id-Deċiżjoni tal-Kunsill 2000/399/KE tas-16 ta' Ġunju 2000 dwar il-proċedura li tikkonċerna d-derogi mir-regoli tal-oriġini mniżżla fil-Protokoll Nru 1 tal-Ftehim ta' Sħubija tal-ACP-KE[4] ipprovdiet għad-delegazzjoni ta' poteri lill-Kummissjoni rigward l-adozzjoni ta' pożizzjoni komuni tal-Komunità wara talba mill-Istati tal-AKP għal deroga mir-regoli tal-oriġini stabbiliti fil-Protokoll Nru 1 tal-Anness V tal-Ftehim ta' Sħubija tal-AKP-KE.(7) Delegazzjoni simili ta' poteri lill-Kummissjoni għandha issa tkun prevista rigward it-talbiet għal derogi mir-regoli tal-oriġini stabbiliti fil-Protokolli tal-Oriġini tal-EPA. Il-pożizzjoni tal-Komunità fir-rigward ta' dawn it-talbiet għandha tiġi adottata skont id-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni[5].(8) Għal raġunijiet ta’ ċarezza, id-Deċiżjoni 2000/399/KE għandha tiġi mħassra,IDDEĊIEDA DAN LI ĠEJ:Artikolu 1Il-pożizzjoni tal-Komunità rigward talba ppreżentata mill-Istati tal-AKP firmatarji tal-Ftehimiet ta' Partenarjat Ekonomiku (EPA) għal deroga mir-regoli ta' oriġini stabbiliti fil-Protokolli tal-Oriġini tal-EPA għandha tiġi adottata mill-Kummissjoni skont il-proċedura stabbilita fl-Artikolu 2.Artikolu 21. Il-Kummissjoni għandha tiġi megħjuna mill-Kumitat tal-Kodiċi Doganali mwaqqaf bl-Artikolu 248a(1) tar-Regolament (KEE) Nru 2913/92[6].2. Ir-rappreżentant tal-Kummissjoni għandu jagħti lill-Kumitat tal-Kodiċi tad-Dwana abbozz ta' pożizzjoni tal-Komunità fi żmien 25 jum ta' xogħol minn meta l-Komunità tirċievi talba għal deroga. Il-Kumitat tal-Kodiċi tad-Dwana għandu jagħti opinjoni dwar l-abbozz fil-limitu taż-żmien determinat mill-President tiegħu skont l-urgenza tal-kwistjoni konċernata. L-opinjoni għandha tingħata bil-maġġoranza stabbilita fl-Artikolu 205(2) tat-Trattat fil-każ tad-deċiżjonijiet li l-Kunsill hu obbligat li jadotta fuq proposta mill-Kummissjoni. Il-voti tar-rappreżentanti tal-Istati Membri għandhom jingħataw il-piż differenzjat bil-manjiera stabbilita f'dak l-Artikolu. Il-President m'għandux jivvota.3. Il-Kummissjoni għandha tadotta l-pożizzjoni tal-Komunità u tittrażmettiha minnufih lill-Kumitat kompetenti mwaqqaf mill-EPA relevanti. Madankollu, jekk il-pożizzjoni tal-Komunità mhix skont l-opinjoni tal-Kumitat tal-Kodiċi tad-Dwana, hija għandha tiġi mgħoddija minnufih mill-Kummissjoni lill-Kunsill. F'dak il-każ, il-Kummisjoni għandha tippostponi t-trażmissjoni tagħha lill-Kumitat kompetenti mwaqqaf fil-qafas tal-EPA relevanti għal perjodu ta' 25 jum ta' xogħol mid-data tal-vot fil-Kumitat.4. Il-Kunsill, li jaġġixxi b'maġġoranza kwalifikata, jista' jadotta pożizzjoni Komunitarja differenti fil-perjodu previst fil-paragrafu 3.Artikolu 31. Id-Deċiżjoni 2000/399/KE hija b'dan imħassra.2. Ir-referenzi għad-Deċiżjoni mħassra għandhom jitqiesu bħala riferenzi għal din id-Deċiżjoni.Magħmul fi Brussell,Għall-KunsillIl-President [pic][pic][pic] [1] Ftehim ta' sħubija bejn, fuq naħa waħda, il-Membri tal-Grupp ta' Stati tal-Afrika, tal-Karibew u tal-Paċifiku u fuq in-naħa l-oħra l-Komunità Ewropea u l-Istati Membri tagħha, iffirmat f'Cotonou fit-23 ta' Ġunju 2000 (ĠU L 317, 15.12.2000, p. 3)[2] ĠU L 317, 15.12.2000, p. 3.[3] ĠU L 289, 30.10.2008, p. 1.[4] ĠU L 151, 24.6.2000, p. 16.[5] ĠU L 184, 17.7.1999, p. 23.[6] ĠU L 302, 19.10.1992, p. 1.